එදා ප්‍රබල රටවල් ගණනාවක් පරදවා ශ්‍රී ලංකා පිල අවසන් මහා තරගයට සුදුසුකම් ලැබුවේ ඔස්ට්‍රේලියාව හා සටන් වැදීමටය.1996 වසරේදීත් ඔස්ට්‍රේලියාව පරදවා ලෝක ක්‍රිකට් කිරුළ ලක් මාතාවට හිමිකර දුන් සිංහ පැටවූ 2007 වසරේදීත් ලක් දෙරණට මහත් අභිමානයක් ගෙන දෙනු දැක්මේ බලාපොරොත්තුවෙන් මෙරට ලක්ෂ සංඛ්‍යාත ක්‍රීඩාලෝලීහු රූපවාහිය වටා එක්රැස් වූයේ ඉමහත් සතුටකින්ය.නමුත් ඒ සතුට භීතියකට පෙරළීමට වැඩිවේලා ගත වූයේ නැත.